कुत्ता इंसान का सच्चा दोस्त है. इंसानों के साथ रहना, खाना, खेलना, सोना सब होता है. लेकिन इंसान अपनी समस्या कुत्तों पर भी थोपने लगें तब असली समस्या हो जाती है. घर वालों की मर्जी के बिना शादी करने पर इंसानों के साथ जो होता है वो तो सबको पता है. केरल के तिरुअनंतपुरम में एक कुतिया के साथ वही हुआ. उसे पड़ोसी कुत्ते के साथ रिलेशनशिप में रहने पर मालिक ने घर से निकाल दिया.

पॉमेरियन नस्ल की कुतिया का पड़ोस के कुत्ते से संबंध रास नहीं आया तो मालिक ने उसे घर से निकालकर सड़क पर फेंक दिया. कुतिया के गले में एक लॉकेट पहना दिया जिसमें पूरी बात भी लिख दी.

लॉकेट में लिखा कि इसकी आदतें अच्छी हैं. ये समझदार है. ज्यादा खाना नहीं खाती, सिर्फ दूध बिस्किट और अंडे खाती है. बीमार भी नहीं है, हफ्ते में पांच बार नहाती है. काटने की आदत भी नहीं है, सिर्फ भौंकती है. लास्ट में ये भी लिखा कि पड़ोस के कुत्ते के साथ संबंध होने की वजह से इसे मैं छोड़ रहा हूं.

पीपल फॉर एनिमल (PFA) की कार्यकर्ता शमीम को पता चला कि किसी कुतिया को सड़क पर फेंक दिया गया है तो वे उसे उठा लाईं. उन्होंने उस लॉकेट के बारे में बताया जो कुतिया के गले में पड़ा था. लॉकेट की वजह से ही पता चला कि कुत्ते से मिलने के कारण उसे घर से निकाल दिया गया है.

ये भी पढ़ें:

कुत्ते-बिल्ली पालने से कम होता है स्टूडेंट्स का स्ट्रेस

अपने डॉगी को पाने के लिए 349 किलोमीटर का सफर तय कर दिल्‍ली आई लड़की

कुत्ते ने खाए 14,500 रुपए के नोट, इलाज में खर्च हुई इतनी रकम